La Junta de Govern Local aprova per unanimitat la concessió de la llicència ambiental i d'edificació a l'empresa Importaco Casa Pons SA
29 d’octubre 2018

![](/media/vrznxujd/08_c_captura-001_01.jpg)  

La Junta de Govern Local ha aprovat per unanimitat la concessió de la llicència ambiental i d'edificació a l'empresa Importaco Casa Pons SA. Per tant, l'Ajuntament de Sagunt aprova amb este tràmit el permís d'obra i el permís per a exercir l'activitat una vegada revisat per part dels serveis tècnics d'Urbanisme i d'Activitats el projecte tècnic de les instal·lacions.

  

Tal com assenyala el regidor d'Activitats, Guillermo Sampedro, “**cal destacar el gran treball que realitzen estos dos departaments, tant Activitats com Urbanisme, en l'agilitació a la implantació de noves empreses, sense que haja afectat el dia a dia d'estes delegacions. Gràcies als serveis tècnics i jurídics, hem aconseguit tramitar estes llicències de manera ràpida i àgil, perquè l'empresa puga començar l'obra al més prompte possible i començar a funcionar en breu**”.

  

Cal recordar que l'empresa Importaco Casa Pons va adquirir a l'abril una parcel·la de més de 50.000 metres quadrats en Parc Sagunt i que Importaco és una companyia valenciana d'alimentació nacional internacional que gestiona una àmplia gamma de productes procedents dels seus negocis de fruita seca, aigua mineral i energia; a més, es tracta d'una de les principals interproveedores de Mercadona.

  

En una primera fase, es pretén edificar una planta de processament, envasament i emmagatzematge de fruita seca. I en una segona fase, construir una nova nau que servisca de magatzem general central. En total, la inversió prevista per a la construcció i instal·lacions eficients i sostenibles supera els 20 milions, i el projecte comportarà la creació de prop de 120 nous llocs de treball, dels quals, 60, s'activaran amb la posada en marxa d'esta primera fase.

  

Segons Sampedro, “**esperem que Importaco puga iniciar la seua activitat al més prompte possible i se sume a les empreses que ja estan en marxa en Parc Sagunt, convertint-se el parc en la locomotora industrial de la Comunitat Valenciana**”.

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-local-aprova-per-unanimitat-la-concessio-de-la-llicencia-ambiental-i-d-edificacio-a-l-empresa-importaco-casa-pons-sa/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-local-aprova-per-unanimitat-la-concessio-de-la-llicencia-ambiental-i-d-edificacio-a-l-empresa-importaco-casa-pons-sa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-local-aprova-per-unanimitat-la-concessio-de-la-llicencia-ambiental-i-d-edificacio-a-l-empresa-importaco-casa-pons-sa/ "Linked In")
*   [](mailto:?body=https://aytosagunto.es/va/actualitat/la-junta-de-govern-local-aprova-per-unanimitat-la-concessio-de-la-llicencia-ambiental-i-d-edificacio-a-l-empresa-importaco-casa-pons-sa/)